Snúrur . Snúrur sem tengja , snúrur sem flækja , ætar snúrur , snúrur sem hægt er að setja allan sinn þunga á . Seigar snúrur , mjúkar snúrur , snúrur úr lakkrís og snúrur úr holdi . Snúrur sem bráðna í munni og snúrur sem bragðast eins og klór . Snúrur sem vefjast um snúrulega útlimi , snúrur sem bera hringa , snúrur sem kalla á Appelsín . Þurrar snúrur , blautar snúrur , vatnsheldar snúrur . Snúrur sem hægt er að þræða í gegnum reimakósa og nafla . Snúrur sem hlykkjast , tættar snúrur og máttlausar snúrur . Snúrur sem langar í Nike skó . Stafrænar snúrur , tvívíðar snúrur , málaðar snúrur . Þráðlausar snúrur . Í verkum mínum fjalla ég um málverk á tímum þráðleysis og stafræns myndmáls . Myndefnið er sótt í hversdagsleikann og parað saman út frá sjónrænum og huglægum tengslum þess . Viðfangsefnin tilheyra hvorki umhverfi né varpa frá sér skugga heldur standa þau á flötum , víddarlausum bakgrunni . Þau eru í senn persónuleg og almenn . Með því að para þau saman mynda þau nýjar tengingar sín á milli , nýja þræði . Snúrur .